Diari Oficial de la Generalitat Valenciana


Sumari del DOGV 4400, del 17-12-2002 (2002/13171)

DECRET 200/2002, de 10 de desembre, del Consell de la Generalitat, pel qual es crea la Comissió Interdepartamental per a l'Estratègia de Desenvolupament Sostenible de la Generalitat.
--------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2002/12/10/200/dof/vci/html**

### Dades del document

Número de DOGV
:   4400

Data del DOGV
:   17-12-2002

Secció del DOGV
:   I. DISPOSICIONS GENERALS

Número del document
:   2002/13234


Data del document
:   10-12-2002

Organisme emissor
:   Comissio delegada del Govern per al Desenvolupament Sostenible de la Comunitat Valenciana

Tipus de document
:   Decret

Anàlisi jurídica

 Descriptors 

:   * desenvolupament sostenible
    * legislació
    * organització administrativa

DECRET 200/2002, de 10 de desembre, del Consell de la Generalitat, pel qual es crea la Comissió Interdepartamental per a l'Estratègia de Desenvolupament Sostenible de la Generalitat. [2002/M13870]
  
La creació de la Comissió Delegada del Govern per al Desenvolupament Sostenible de la Comunitat Valenciana pel Decret 186/2002, de 19 de novembre, del Consell de la Generalitat, suposa la plasmació de la voluntat del Consell per a organitzar-se internament amb la finalitat de dotar-se d'una estratègia a llarg termini que oriente totes les seues accions sota els principis del desenvolupament sostenible.
  
Entre les funcions que l'article 3 del mencionat decret disposa, està la de la direcció del projecte d'elaboració de la citada estratègia, així com la seua aprovació, aplicació, seguiment i avaluació posterior.
  
Atés el caràcter eminentment horitzontal d'este instrument, el Consell de la Generalitat estima que per a esta elaboració és necessari recórrer a la figura de les comissions interdepartamentals, segons es disposa en l'article 31 de la Llei 5/1983, de 30 de desembre, de Govern Valencià.
  
La Comissió Interdepartamental de Medi Ambient creada pel Decret 4/1998, de 20 de gener, del Consell de la Generalitat, no incorpora suficientment la concepció integrada del desenvolupament sostenible en la seua triple dimensió social, econòmica i mediambiental, per la qual cosa es fa necessària una nova formulació d'esta per a centrar-se en el que ha de ser el seu objectiu primordial: l'elaboració d'una Estratègia de Desenvolupament Sostenible per a la Comunitat Valenciana.
  
En virtut del que s'ha exposat, a proposta del president de la Comissió Delegada del Govern per al Desenvolupament Sostenible de la Comunitat Valenciana i amb la deliberació prèvia del Consell de la Generalitat, en la reunió del dia 10 de desembre de 2002,
  
DECRETE
  
Article 1. Creació
  
Es crea la Comissió Interdepartamental per a l'Estratègia de Desenvolupament Sostenible de la Generalitat, com a òrgan col·legiat adscrit a la Comissió Delegada del Govern per al Desenvolupament Sostenible de la Comunitat Valenciana, creada pel Decret 186/2002, de 19 de novembre, del Consell de la Generalitat.
  
Article 2. Funcions
  
D'acord amb el que disposa l'article 31 de la Llei 5/1983, de 30 de desembre, de Govern Valencià, la Comissió Interdepartamental per a l'Estratègia de Desenvolupament Sostenible de la Generalitat tindrà les següents funcions:
  
1. Elaborar l'Estratègia per al Desenvolupament Sostenible de la Comunitat Valenciana, d'acord amb les directrius de la Comissió Delegada del Govern. Per a això:
  
- Proposarà l'adopció de principis i criteris de sostenibilitat que orienten les polítiques sectorials de la Generalitat.
  
- Formularà objectius i metes que responguen als principis i criteris de sostenibilitat enunciats, adaptant-los a les característiques particulars de la Comunitat Valenciana.
  
- Desenvoluparà els instruments de l'acció pública necessaris per a aconseguir els objectius i metes formulats.
  
- Determinarà un sistema estructurat d'indicadors, que permetrà un seguiment i avaluació continuada de l'estat de consecució de les metes i objectius adoptats, i de la idoneïtat dels instruments empleats.
  
- Proposarà uns sistemes d'informació i participació pública que asseguren el coneixement i la col·laboració de tots els agents socials implicats.
  
2. Informar i assessorar al Consell de la Generalitat en tots els assumptes relacionats amb el desenvolupament sostenible a la Comunitat Valenciana.
  
3. Proporcionar criteris de coordinació i cooperació interadministrativa en relació amb les actuacions que es prevegen en l'Estratègia de Desenvolupament Sostenible.
  
Article 3. Composició
  
La Comissió Interdepartamental estarà composta pels següents membres:
  
a) El president, que serà el president de la Comissió Delegada del Govern per al Desenvolupament Sostenible de la Comunitat Valenciana, que podrà delegar en el secretari d'esta.
  
b) Com a vocals, la Comissió Interdepartamental estarà composta pels següents membres, amb rang mínim de director general:
  
El/la subsecretari/ària de Turisme.
  
El/la director/a general de Cooperació al Desenvolupament.
  
El/la subsecretari/ària de l'Oficina de Ciència i Tecnologia.
  
El/la director/a general d'Economia.
  
El/la secretari/ària general de la Conselleria d'Economia, Hisenda i Ocupació.
  
El/la director/a del Servici Valencià d'Ocupació i Formació (SERVEF).
  
El/la director/a general d'Administració Territorial.
  
El/la director/a general d'Obres Públiques.
  
El/la director/a general d'Urbanisme i Ordenació del Territori.
  
El/la director/a general de Transports.
  
El/la director/a general de Patrimoni Artístic.
  
El/la director/a general para la Salut Pública.
  
El/la director/a general d'Indústria i Energia.
  
El/la director/a general de Comerç i Consum.
  
El/la director/a general d'Innovació Agrària i Ramaderia.
  
El/la director/a general de Producció Agrària.
  
El/la secretari/ària general de la Conselleria de Medi Ambient.
  
El/la director/a general d'Educació i Qualitat Ambiental.
  
El/la director/a general de Planificació i Gestió del Medi.
  
El/la director/a general de Recursos Forestals.
  
El/la secretari/ària general de la Conselleria de Benestar Social.
  
El/la comissionat/da del Govern per a la Immigració.
  
Per raó dels temes a tractar, es podrà ampliar el nombre de vocals en més d'un membre per conselleria, sense necessitat que estos tinguen el rang anteriorment requerit.
  
Les funcions de la Secretaria Administrativa seran exercides per l'Àrea del Gabinet de Coordinació Interdepartamental, de la Presidència de la Generalitat.
  
Article 4. Funcionament
  
El seu règim de funcionament serà el següent:
  
El president, o persona en qui delegue, convoca, fixa l'orde de dia, presidix les sessions, dirigix les deliberacions i alça les sessions. Igualment designa els vocals complementaris a proposta de cada conselleria.
  
Les convocatòries, que s'efectuaran amb una antelació mínima de 48 hores, hauran d'anar necessàriament acompanyades de l'orde del dia.
  
En cas d'absència o malaltia d'algun dels vocals, estos podran ser substituïts per qui designe el respectiu conseller després d'acreditar-se com a tals davant la Secretaria Administrativa.
  
De cada sessió s'alçarà acta pel secretari, on es farà constar el lloc i la data on es realitzarà la sessió, els assistents a esta, l'orde del dia proposat i el contingut del que s'ha tractat, així com aquelles posicions particulars que expressament es manifesten perquè consten com a tals en l'acta.
  
També correspon a la Secretaria Administrativa efectuar les convocatòries i citacions que li indique el president, rebre les comunicacions dels membres de la Comissió, atendre les peticions d'estos i expedir els informes, consultes, dictàmens o qualsevol document de la Comissió.
  
Per a tot el que no es disposa específicament en els punts anteriors, serà d'aplicació l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Article 5. Comissió Tècnica
  
Per a l'exercici de les seues funcions, la Comissió Interdepartamental comptarà amb el suport d'una Comissió Tècnica específica, formada per representants de nivell administratiu de les conselleries o organismes que hi participen.
  
El president de la Comissió Interdepartamental podrà formar, d'entre estos, els grups de treball que es consideren necessaris per a exercir les funcions que la Comissió té encomanades.
  
Corresponen les tasques de Secretariat de la Comissió Tècnica al departament que designe el president de la Comissió Interdepartamental.
  
DISPOSICIÓ DEROGATÔRIA
  
Queden derogades totes les disposicions que s'oposen a la present i, especialment, el Decret 4/1998, de 20 de gener, del Consell de la Generalitat, pel qual es va crear la Comissió Interdepartamental de Medi Ambient de la Generalitat.
  
DISPOSICIONS FINALS
  
Primera
  
Es faculta el president de la Comissió Interdepartamental per a dictar totes les disposicions que resulten necessàries per al desplegament, l'execució i el compliment del que disposa el present decret.
  
Segona
  
El present decret entrarà en vigor el dia següent al de la publicació en el Diari Oficial de la Generalitat Valenciana.
  
València, 10 de desembre de 2002
  
El president de la Generalitat,
  
JOSÉ LUIS OLIVAS MARTÍNEZ
  
El president de la Comissió Delegada del Govern
  
per al Desenvolupament Sostenible de la Comunitat Valenciana,


Còpia Permalink ELI